অসমৰ জাপিক লৈ কৰা অপমান সূচক মন্তব্যৰ বাবে অৱশেষত অসমবাসীৰ ওচৰত ক্ষমা বিচাৰিবলৈ বাধ্য হ'ল বলীউদৰ বহু জনপ্ৰিয় ছবি পৰিচালক-প্ৰযোজক কৰণ জোহৰ।
বিগত কেইদিন ধৰি ছ'চিয়েল মিডিয়াত কৰণ জোহৰৰ মন্তব্যই খলকনি তোলা দেখা গৈছিল। অসমৰ বহু লোকেও কৰণৰ মন্তব্যৰ প্ৰতি প্ৰতিক্ৰিয়া প্ৰকাশ কৰি কিছু আবেগিক মন্তব্য আগবঢ়াইছিল।
কালাৰ্ছ টেলিভিশ্বনৰ ৰিয়েলিটি শ্ব' ইণ্ডিয়াজ গ'ট টেলেন্টৰ বিচাৰকৰ আসনত বহি অসমৰ জাপি সম্পৰ্কত কৰা বিৰূপ মন্তব্যৰ বাবে ছ'ছিয়েল মিডিয়াত ব্যাপকভাৱে কৰণ জোহৰক 'ট্ৰ'ল' কৰা হৈছে।
উল্লেখযোগ্য যে, টেলিভিশ্বন ৰিয়েলিটি শ্ব' ইণ্ডিয়াজ গ'ট টেলেন্টৰ এটা খণ্ডত সহযোগী বিচাৰক কিৰণ খেৰে পিন্ধি অহা জাপিক লৈ কৰণ জোহৰে অপমানজনক মন্তব্য কৰিছিল। কৰণৰ এই মন্তব্যত সহযোগী বিচাৰক কিৰণ খেৰেও কৰণ জোহৰক নিজৰ দেশৰ সংস্কৃতিৰ বিষয়ে নাজানে নেকি বুলি প্ৰশ্ন কৰিছিল।
ইণ্ডিয়াজ গ'ট টেলেন্টত সংঘটিত উক্ত ভিডিঅ' প্ৰচাৰ হোৱাৰ পাছতে ছ'চিয়েল মিডিয়াত কৰণ জোহৰ তীব্ৰ সমালোচনাৰ সন্মুখীন হৈ পৰে।
বিষয়টোক আৰু অলপ তৰল কৰি কৰণে তেতিয়া কিৰণক কৈছিল যে তেওঁক একপ্ৰকাৰৰ কাৱালীত যোগ দিবলৈ যোৱা যেন লাগিছে। " মই কেনেকৈ এটা বাঁহৰ জাপি লৈ কাৱালী গাবলৈ যাব পাৰো। তুমি কিয় এনেকৈ কৈছা? তুমি এই দেশৰ ৰাজ্যৰ বিষয়ে নাজানা,"-কিৰণে উভতি ধৰে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
